
  Túto knihu by som rada venovala môjmu chirurgovi,

  pánovi Mohammadovi Alimu Jawadovi, inovatívnemu aprezieravému človeku. Bez jeho zručnosti aodbornosti by nebolo tejto knihy, pretože by nebolo čo vyrozprávať.


  


  


  


  


  Táto kniha sa zakladá na skutočnosti aopiera sa oživotné skúsenosti aspomienky autorky. Zdôvodu ochrany súkromia dotknutých osôb sú niektoré mená postáv, miesta, dátumy, sled apodrobnosti týkajúce sa jednotlivých udalostí pozmenené.


  


  


  Poďakovanie


  


  


  Vprvom rade by som sa chcela poďakovať mojej milujúcej rodine – mame aotcovi, ktorí obetovali svoje životy, aby zachránili ten môj. Sú to tí najobetavejší anajstarostlivejší rodičia.


  Ďakujem mojim skvelým súrodencom, mojej malej Suzy aveľkému Paulovi.


  Vďaka patrí všetkým členom našej širšej rodiny, ktorí ma všemožne podporovali – mojim sesterniciam abratrancom Tomovi, Louise, Ross, Connerovi, Tine, Philipovi, mojim tetám istrýkom.


  Ďakujem mojim novým priateľom za to, že mi obohatili život amojim starým priateľom za to, že zostali pri mne.


  Moja obrovská vďaka patrí aj celému radu profesionálov zoblasti zdravotníctva – chirurgovi amôjmu priateľovi pánovi Jawadovi, ktorý mi dal nádej, keď som sama žiadnu nenachádzala, ipersonálu na oddelení popálenín vChelsea and Westminster Hospital. Doktorke Lise Williamsovej, tímu ICU, doktorovi Frassonovi ajeho tímu zCentre Ster vLamalou-les-Bains, doktorovi Bensonovi ajeho tímu na oddelení gastroskopie, Iainovi Muir -Nelsonovi, pánovi Salehovi, profesorovi Onurovi Erolovi ajeho tímu zOnep clinic vIstanbule, doktorovi Matteovi Tretti-Clementonimu, všetkým zQ Med, ako aj ostatným tímom zo všetkých nemocníc, kam ma osud zavial.


  Moja veľká vďaka patrí tiež Joy aPolly zDan’s Fund for Burns.


  Nedá mi nepochváliť metropolitnú políciu. Mne acelej mojej rodine veľmi pomohol policajt Adam, rovnako ako aj detektív Warren, Paul, Steve, Emma, Mark, ale aj mnohí ďalší, sktorými som sa nikdy nestretla, pretože pracovali vúzadí. Ďakujem aj CPS aostatným členom právneho tímu.


  Svoj príbeh som mohla vyrozprávať vďaka pomoci aodbornému vedeniu zo strany Channel 4 aMentorn Media. Práve oni mi vytvorili vhodné podmienky na to, aby som mohla osloviť aj ďalších, nejakým spôsobom poznačených ľudí.


  Chcela by som sa poďakovať Jessie, ktorá mi pomohla ako človek, atiež ostatným členom fantastického tímu.


  Som vďačná britským isvetovým médiám za zvyšovanie povedomia ohľadne môjho prípadu.


  Pri zakladaní mojej nadácie Katie Piper Foundation som spoznala naozaj vzácnych ľudí. Ďakujem fantastickým aenergickým kurátorom amojim priateľom znadácie: pánovi Jawadovi, Ros, Simonovi O., Pat, Mags, Martinovi, Hilary, Caroline, Larisse, Simonovi M. aKatey.


  Obrovská vďaka patrí Andrewovi Birksovi zRegus, ktorý zohral naozaj veľkú úlohu pri mojom hľadaní zmyslu života.


  Takisto ďakujem The Clearing and Tribal DDB za to, že dali nadácii jasnú identitu, atiež za vytvorenie brilantnej webovej stránky! Ďakujem každému, kto nejakým spôsobom prispel na našu nadáciu, bez vás by som nemohla robiť to, čo ma skutočne napĺňa.


  Rada by som sa tiež poďakovala ľuďom, ktorí sa pričinili oto, že táto kniha uzrela svetlo sveta. Patrí medzi nich Gayle Schoales, moja redaktorka Kelly Ellis,celý tím vEbury aBelinda Jones.


  Jedno veľké ďakujem patrí Simonovi Cowellovi – za vieru, ktorú do mňa vložil, aza pomocnú ruku pri mojom úsilí tlmočiť všetkým ľuďom, že žiadna forma poznačenia neznamená koniec.


  Moje záverečné, ale veľmi dôležité ďakujem smeruje kverejnosti, od ktorej sa mi dostalo nesmierne silnej asrdečnej odozvy prostredníctvom odkazov na internete, listov čie-mailov. Na ulici sa mi prihovárali úplne neznámi ľudia. Ich slová úprimného povzbudenia mi pomohli znova naštartovať astať sa súčasťou spoločnosti.


  


  


  Úvod


  


  


  Bolo to len také obyčajné zrkadlo. Kúsok okrúhleho skla vbielom ráme zplastu, ale keď som po ňom siahla, triasli sa mi ruky.


  „Len pomaly, Katie,“ povedala vľúdne psychologička Lisa.


  „Najprv sa pozri na hrudník, potom pomaly pokračuj smerom nahor, centimeter po centimetri.“


  „Robiť veci napoly, to nebolo nič pre mňa – nikdy – aniekoľko purpurových škvŕn na pokožke na tom nemohlo nič zmeniť. Čo také by sa už mohlo udiať smojou tvárou? Môže byť červená atrocha zjazvená, ale stále to budem ja. Jasné, nie?“ Zhlboka som sa nadýchla apozrela do zrkadla.


  Vtej chvíli sa to praobyčajné zrkadielko premenilo na okno do pekla.


  Pohľad na mňa bol tým najstrašnejším, čo som kedy videla. Mokvajúca pleť naskutku pripomínala kus surového mäsa poveseného vo výklade mäsiarstva. Dve kartónové gule pod opuchnutými viečkami, oduté klobásy namiesto pier. Žiadne mihalnice, ani stopy po obočí. Neschopná rozpoznať tvár, ktorá na mňa pokukovala, som sa zapotácala.


  „To nemôžem byť ja,“ pomyslela som si, neveriac vlastným očiam. „Dali mi rozbité zrkadlo. Alebo mi ukazujú obrázok niekoho iného?“


  Celá zmeravená, spohľadom upretým na cudzinca vzrkadle, skúmala som každučký kúsok tej znetvorenej tváre. Mútny atupý pohľad ľavej očnej gule. Kruh surového mäsa popri ľavom uchu. Malý, scvrknutý kopček namiesto nosa alen akási neforemná masa, pripomínajúca vosk zroztopenej sviečky namiesto pokožky na brade akrku.


  Moja doterajšia nedôvera azúfalé odmietanie sa náhle zlomili. Už nie som modelka atelevízna moderátorka. Ako by som aj mohla byť – takáto?


  „Nie,“ zašepkala som shruďou plnou vzlykov. Ale sĺz nikde, moje spustošené oči nedokázali ani len plakať.


  „Čo ste to so mnou spravili?“ nariekala som vo svojom vnútri. „Kde je moja tvár? Chcem ju naspäť, hneď teraz, nech sa oňu sama postarám!“


  „To je len začiatok, moja,“ utešoval ma otec.


  „Navždy takto vyzerať nebudeš,“ dodala Lisa.


  Jediné, čo som počula, bol tlkot môjho srdca abúšenie krvi vhlave; ich hlasy sa ozývali zdiaľky. Sedela som tam tichučko, no moje vnútro neprestávalo kričať. Žialila som za svojou krásnou ukradnutou tvárou, ktorá bola navždy preč.


  


  1. Kapitola


  


  Hlava plná snov


  


  


  Zlatožltá korunka zplastu, vtisnutá do páperia žltých vláskov, amôj červený plášť svištiaci do kruhu okolo mňa.


  „Povedz syyyr, Katie,“ zvolal otec spoza kamery.


  „Nie som Katie, som She-Ra!“ zachichotala som sa, keď stlačil spúšť. „Môj brat je He-Man aja som jeho dvojča. Som princezná!“


  Jasný jarný deň nászastihol vnašej záhrade, kde som si skúšala svoj novučičký kostým.


  „Ešte raz, ocko, prosím!“ Žiarila som od šťastia krútiac sa ako derviš amôj plášť tancoval so mnou. Točila som sa atočila, až narcisy isedmokrásky hvižďali okolo mňa ako žltobiele machule. Mohla som mať tri či štyri roky, ale už som bola vďačným objektom fotografa.


  Narodila som sa vpokojnej dedinke vHampshire vroku 1983 amala som idylické detstvo. Otec David bol majiteľom obchodu sholiacimi potrebami, mama Diana učiteľkou. Obaja lipli na mojom staršom bratovi Paulovi, mladšej sestre Suzy ana mne.


  Bola som také malé nezbedné táradlo vstálom očakávaní nejakého dobrodružstva. Bláznivo rada som si obliekala rôzne kostýmy. Milovala som kostým She-Ra, mamine staré šaty, kovbojský kostým, náramky zplastu, ligotavé spony do vlasov, elegantné šaty sčipkovým golierom. „Aké nádherné malé stvorenie,“ vzdychali všetci zakaždým, keď som vplnej paráde vypochodovala zo svojej izby.


  Niežeby som si na tom nejako zakladala, jednoducho som bola rada stredobodom pozornosti. Pre rodičov som mala stále vzálohe nejakú šou. Naše Vianoce sa nikdy nezaobišli bez predstavenia onarodení Krista – ako inak, vmojej réžii. Suzy hrala oslíka, Paul anjela zakrúteného do sieťovaného závesu. Rok čo rok. Čerešničky – roly Márie, Jozefa aJežiška – pripadli mne. Komu inému? Mohla som si dovoliť prenechať im kľúčové úlohy? Keď knám prišla na návštevu sesternica Louise, zvábila som aj ju do svojich hier. Vyzbrojené lepkavou hmotou zmúky avody, celý čas rozchichotané, hrali sme sa na salón krásy. Nečudo, že skrášľovanie sa neraz končilo pohromou aLouise opúšťala náš salón skazy celá zababraná. Snevšednými kreáciami účesov asmejkapom vmojom prevedení vyzerali moje úbohé bábiky komicky strašidelne, ato som zásadne používala len mamin najkvalitnejší mejkap.


  Ale nemala som rada len všetko, čo sa ligotalo abolo ružové. Bola som ockovo dievčatko so štipkou chuligánskej nezbednosti azakaždým, keď sa pustil do nejakého majstrovania, bola som mu hneď vpätách smaliarskym štetcom vruke. Celé hodiny som sa dokázala hojdať ako opica povesená zo strechy našej kôlne, alebo som sa preháňala kade-tade na bicykli. Ak sa mi aj niekedy podarilo spadnúť, nikdy som neplakala. Jednoducho som sa zdvihla apokračovala. Bola som to práve ja, kto viedol výpravu súrodencov ku školskému autobusu akto platil šoférovi cestovné. Vbazéne som skákala zásadne do hlbokej vody ana skokanský mostík liezla bez jediného obzretia späť. Bola som nezávislá, živá, nebojácna. Aže na svete je aj zlo, otom som nemala ani len potuchy.


  Roky plynuli amoje malé predvádzanie rástlo spolu so mnou. Ako osemročná som bola fanúšikom Michaela Jacksona aSpice Girls, ato na život ana smrť. Rodičia mi neraz, dobrovoľne nasilu, poslúžili ako publikum. Vjedno popoludnie, plavé vlasy rozstrapatené, po jednom boku Louise, po druhom Suzy, zapózovali sme pred ohniskom aspustili Wannabe.


  Môj CD prehrávač sa otriasal od hudby amy sme odušu spievali. Zúfalo falošne, ale vtej chvíli som bola Baby Spice, apráve sme víťazne dobýjali pódium na Brit Awards.


  „Bola si mimo!“ zachichotala som sa na Louise. Jej afro účes – obrovské neposlušné hnedé kadere, nemohol nikoho nechať na pochybách, že práve stretol Scary Spice.


  „Uf!“ zasmiala sa placho aopäť sme sa rozchichotali.


  Pyšne sme sa niesli po prednej izbe aSuzy, zakrútená do britskej vlajky, sa vtej chvíli zmenila na Geri.


  „Sila dievčat!“ jačali sme jedna cez druhú, keď hudba doznela. Mama sotcom sa usmievali atlieskali.


  Uklonila som sa. Celá som blčala od pýchy. Netúžila som byť slávna ako moje hrdinky; jednoducho sa mi páčilo zabávať ľudí. Tešili ma ich úsmevy, veselá iskra vočiach, vyhrievala som sa na výslní ich priazne. Bola som ešte príliš malá, aby som mohla mať jasnejšie ambície. Raz som sa chcela stať zverolekárkou, hneď nato zas policajtkou. Medzitým som preskakovala zjedného hobby na druhé – stepovanie, jazda na koni, brownies, džudo. Všetkých okolo seba som atakovala svojou energiou aentuziazmom apotom, zo dňa na deň, jednoducho stratila záujem. Zvyčajne krátko po tom, čo mi rodičia kúpili patričné vybavenie. Napriek tomu ma však nikdy neprestali povzbudzovať.


  „Môžeš byť, čím chceš,“ prízvukoval mi otec. Nemala som dôvod neveriť mu. Bola som presvedčená, že som neprekonateľná.


  Základmi môjho sebavedomia neotriasla ani puberta. Telo sa mi menilo pred očami, začala som si viac všímať svoj zovňajšok. Detská bucľatosť sa pomaly vytrácala amoja tvár nadobúdala nové črty.


  „Som celkom pekná!“ skonštatovala som spotešením vkúpeľni pred zrkadlom, skúmajúc svoje nové lícne kosti, modré oči aširoký, pochabý úsmev.


  Na základnej škole som mala vždy veľa kamarátov, na strednej ich len pribudlo. Neustále obklopená rovesníkmi, nemala som čas na komplexy veku dospievania. Život bol zábavný, ato inapriek tomu, že ma učitelia neustále karhali. Raz kvôli rozprávaniu počas vyučovania, inokedy zas kvôli topánkam na vysokých podpätkoch, ktoré som si vškolskej taške ukradomky vyniesla zdomu. „Je to milé dievča, len keby toľko nerozprávala,“ vypočuli si zakaždým na rodičovskom združení moji rodičia od učiteľov. Vmojich kúskoch však nebol ani náznak zlomyseľnosti, jednoducho som sa chcela zabávať.


  Aj vtrinástich, presne ako keď som bola ešte malá, som sobľubou experimentovala smejkapom aúčesmi pre svojich známych, ikeď len slacným rúžom pribaleným včasopise Sugar alebo smaskarou zBoots, na ktorú sme sa všetci svorne poskladali. Každú sobotu som sa so svojimi najlepšími kamarátkami Michelle, Carly, Nikkie aVickie vybrala do najbližšieho mesta. Vkaviarni, pri tanieriku so zemiakovýmilupienkami, sme dokázali klebetiť ovšetkom možnom azo všetkého sme sa chichotali. Vtom čase som sa venovala aj garážovému predaju pre charitu. Bola som blázon do zvierat.


  „Úbohé malé tulene,“ šomrala som si popod nos, keď som sa doma prehrabávala vzásuvkách ahľadala niečo, čo by sa dalo speňažiť, aby som pomohla World Wildlife Fund for Nature/Svetovému fondu pre život vo voľnej prírode. Keď sa mi podarilo ukoristiť nejaké staršie šaty alebo tenisové rakety, víťazoslávne som sa usmievala.


  Prišiel čas, keď sme sa začali rozprávať aj ochlapcoch.


  „Všetci sú do Katie,“ podpichla jedného dňa Michelle, začo si odo mňa vyslúžila zásah zemiakovým lupienkom. Dosť na tom, že vďalších mesiacoch sa viacerí chlapci znašej školy naozaj pokúsili pozvať ma na rande cez svojich kamarátov. Sebavedomá aukecaná, nevenovala som ich záujmu veľkú pozornosť.


  Po niekoľkých bozkoch pri tenisových kurtoch, začala som ako štrnásťročná chodiť so Stephenom. Rodičia boli na mňa dosť prísni, ale kvôli držaniu sa za ruky cestou do školy či pomalému tancu na diskotéke nemali najmenší dôvod sa strachovať.


  „Si nádherná,“ povedal mi Stephen vten deň, keď som od neho dostala prvý darček. Obyčajné žlté puzdro na mobilný telefón bolo vtej chvíli pre mňa najvzácnejšou vecou na svete. Tak ako väčšina prvých lások, aj naša romanca sa po niekoľkých rokoch rozplynula. Rozišli sme sa ešte skôr, ako som všestnástich skončila školu. Nesužovala som sa, ani neupadla do melanchólie. Nebola som ten typ.


  Rozhodla som sa kráčať vockových šľapajach aurobiť si trojročný terapeutický kurz zameraný na skrášľovanie aúpravu vlasov na akadémii vBasingstoku. Keďže to nebolo ďaleko od nás, mohla som bývať doma ado školy dochádzať vlakom. Hoci som mala vodičský preukaz, Basingstoke bol len pol hodiny vlakom od našej ospalej dedinky, čo sa zdalo ako lepšia alternatíva. Keď som dorazila na miesto auvidela žiarivé svetlá mesta, mala som pocit, že som sa ocitla vúplne inom svete. Prišiel čas rozprestrieť krídla azistiť, ako chutí sloboda. Nemala som vúmysle to odkladať.


  


  Na akadémii som sa naplno ponorila do toku jej života. Dievčatá vtriede boli milé. Pred plesom sme robili jedna druhej modelku, experimentovali sbláznivými účesmi. Zúčastňovali sme sa aj televíznej šou omóde. Subiehajúcimi týždňami sme sa postupne čo-to naučili – ako pracovať svoskom, čosi ovizáži imasáži, ale aj mejkape pre nevestu.


  Na konci semestra sme pre celú akadémiu pripravili predstavenie – chuťovku zmuzikálu Pomáda. Najprv som fungovala za scénou, pomáhala som skostýmami astylingom. Potom som sa ako Sandy – vsukni, bielej košeli akravate zpäťdesiatych rokov – ukázala aj na scéne, aby som predviedla svoje tanečné kreácie. Môj spev bol otrasný ako vždy, ale tam, pred publikom, ma zrazu znovu zaplavil ten starý známy pocit vzrušenia zvystupovania. Naše úsilie sa dočkalo priaznivej odozvy vpodobe ohlušujúceho aplauzu. V žiare reflektorov sa mi na chvíľku podarilo zazrieť oboch rodičov. Nadšene tlieskali, akoby chceli prehlušiť všetkých ostatných.


  „Výborne, miláčik,“ povedali mi neskôr.


  „Vďaka,“ usmiala som sa celá vzrušená.


  Keď nastal čas zúročiť naučené avyskúšané, rozhodla som sa nechodiť okolo horúcej kaše. Napísala som priamo do štúdia krásy vHarrods. Môže človeku uškodiť snaha dostať sa na vrchol? Ocko ma pripravil na prijímací pohovor ana moje veľké prekvapenie ma prijali. Otvoril sa mi úplne iný svet – šampanské, ustrice, značkové pleťové krémy.


  „Ženy si môžu pred úpravou vlasov odložiť šperky na zamatové vankúšiky,“ vysúkala som pred Suzy jedným dychom, celá vzrušená. Bol to môj prvý kontakt so životom vo vyššej spoločnosti. Veľmi sa mi páčil.


  Aj môj spoločenský život nabral po niekoľkých týždňoch celkom nový smer. Skamarátkou Heidi, ešte zakadémie, sme trávili nekonečné hodiny pri úprave vlasov amejkape, prv, ako sme si išli zatancovať do vychytených nočných podnikov. Na nedostatok záujmu zo strany návštevníkov mužského pohlavia sme sa rozhodne nemohli sťažovať.


  „Mohla by si byť modelkou,“ počula som neraz, ale nepripisovala som tomu veľkú váhu. Na modelku som bola príliš útla. Okrem toho, milovala som terapiu skrášľovania. Robilo mi radosť pomáhať iným ženám vich úsilí zvyšovať si sebavedomie. Hrialo ma pri srdci, keď som videla, ako sa po práve absolvovanej procedúre spokojne asebavedome pozerajú do zrkadla.


  Vtreťom ročníku som sa skamarátkou Jo presťahovala do bytu vBasingstoku. Môj život, rozdelený medzi školu akluby, nabral ešte väčšie obrátky. Vždy, keď sme sa sJo rozhodli ísť do mesta, potrebovali sme najmenej štyri hodiny, aby sme boli tip-top. Lacné šaty kúpené vH&M sme najprv nechali zraziť apotom ich prešívali dovtedy, kým naskutku nevyzerali ako tie od nášho zbožňovaného idolu, Nicole Richie. Striedala som účesy, raz dostali sólo kučery, inokedy hrala prím moja plavá ofina.


  Stále rovnako sebavedomá, ikeď tu už bolo niečo, čo ma začalo vážne znepokojovať. Plochý hrudník. Dva želé cukríčky na žehliacej doske aprísľub zlepšenia vnedohľadne. Kvôli atypickým mieram nebolo pre mňa vôbec ľahké zohnať šaty, ktoré by mi skutočne sadli. Dokonca ivrchný dielbikín skošíkmi AA sa na mojej plošine tváril akosi smutne. Pre človeka, ktorý miloval módu tak ako ja, to bola naozajstná pohroma.


  Avšak neriešiteľný problém bol pre mňa odjakživa neznámym pojmom. Bola som presvedčená, že vždy sa nájde nejaké riešenie. Aký zmysel má sťažovať sa anič nespraviť? Kcelej záležitosti som sa postavila tak ako vždy, svojsky: Možno si jedného dňa dám urobiť plastiku.


  Už skvalifikáciou špecialistky na skrášľovanie, začala som pracovať vo vychytenom salóne vBasingstoku, kde som robila krásne tváre našich zákazníčok ešte krajšími. Sem-tam som si odskočila na nejaké školenie do Londýna auž ako dobre informovaná odborníčka, začala som sa vzorne starať aj osvoju pleť. Napokon, bol to môj chlebíček. Netrvalo dlho anávštevníci nášho salónu už chodili ku mne aj na procedúru brazílskeho voskovania.


  Prišiel čas, keď som si konečne mohla dovoliť vylepšiť svoje proporcie. Dala som si zväčšiť prsia na céčka. Samotná operácia trvala len tri hodiny, rekonvalescencia dva týždne, ale po celý ten čas som si musela odriekať svoju obvyklú dávku cigariet, čo bolo pre mňa najťažšie. Rodičia oničom netušili, pretože som vedela, že sú proti plastickej chirurgii akéhokoľvek druhu. Keďže som vždy nosila vypchávky, ani si nič nevšimli. Zato ja áno aveľmi sa mi to páčilo. Bola som dokonale šťastná aspokojná aj so svojím telom.


  Práca vsalóne bola fajn. Niektoré procedúry sme mali dokonca grátis. Sklientmi som si rozumela. Keď rozprávali osvojich problémoch, pozorne som im načúvala aokrem skrášlenia sem-tam ponúkla inejakú radu. Po niekoľkých rokoch však vo mne začal hlodať červík nespokojnosti. Lákalo ma vyskúšať niečo nové, atak inapriek nesúhlasu rodičov som napokon zdvihla kotvy aodišla do Southamptonu. Dala som sa na kurz učiteľky terapie skrášľovania apopritom pracovala na čiastočný úväzok vjednom španielskom bare. Zoznámila som sa so študentom Stevom arozhodla som sa zúčastniť na miestnom alegorickom sprievode krásy. Nominovali ma ako druhú vporadí na Miss Winchester. Bol to báječný pocit.


  V mojej mysli vyklíčilo nenápadné semienko. Mala som dvadsaťdva auž roky som počúvala, že by som mohla byť modelkou. Prečo nie? Zbožňovala som svetlá reflektorov, rozpaľovali moju túžbu po dobrodružstve. Spoločenské stretnutia medzi fotografovaním, úžasné šaty od módnych návrhárov, množstvo zaujímavých ľudí, každý deň niečo iné. Všetko také úžasne vzrušujúce pre dievča zdedinky vHampshire. Myslela som si, že som dosť rozumná na to, aby ma svet neľútostného biznisu celú nezhltol. Odjakživa som sradosťou uvítala každú výzvu abola odhodlaná pracovať tak tvrdo, ako si to okolnosti vyžadovali. Tak prečo váhať?


  Nasledovali týždne surfovania po internete. Rady, informácie, čokoľvek, čo sa týkalo sveta modelingu, prišlo vhod. Nevedela som nič otom, ako začať. Musela som sa ktomu doslova prehrýzť. Výsledok? Kariéra na móle neprichádzala do úvahy. Na to som bola príliš nízka aútla, ale boli tu ešte katalógy areklama.


  Našla som si fotografa, on-line. Bolo treba osloviť agentúry, fotografov – bez fotiek to nešlo. Predpokladala som, že znejakej stovky záberov by snáď mohlo vzísť aj niečo reprezentatívne.


  „Z ktorej strany vyzerám najlepšie?“ vytŕčala som sa pred zrkadlom vo svojej izbe večer pred dohodnutým stretnutím sfotografom ahľadala svoj najlepší úsmev.


  „Robím to správne?“ spochybňovala som samu seba vmódnych čiernych večerných šatách, pózujúc už pred objektívom. „Len nežmurknúť pri každom cvaknutí.“


  Aznova hodiny ahodiny strávené on-line. Účasť na fórach, zbieranie informácií okonkurzoch, kontaktovanie agentúr. Kto by nepočul tie úžasné príbehy omodelkách? Niekto ich odchytí priamo na ulici auž odva týždne nato sa na vás usmievajú priamo ztitulnej stránky francúzskeho Vogue. Skutočnosť je tomu málo podobná. Našťastie som nemala žiadne ilúzie. Dobre som vedela, že úspech mi nikto nepodá na zlatom podnose, že si ho musím sama vydrieť.


  Bola som vjednom kole. Zháňanie práce, účasť na kastingoch, práca sfotografmi bez nároku na honorár, len aby som si mohla vybudovať portfólio.


  Zo stretnutí sfotografmi som mala zmiešané pocity. Od spokojnosti až po pochybnosti. Pozvania na večeru alebo na pohárik po fotografovaní, mailom zaslané fotografie, na ktorých som bola vylepšená srdiečkovo-kvetinkovou aureolou, amnohé iné, na môj vkus dosť scestné nápady. Raz to bol kuchynský nôž pofŕkaný kečupom. Mala som sním pózovať anavodiť predstavu krvavej scény. Inokedy som narazila na fotografa sutkvelou predstavou motorky arozviatych vlasov. Keď prišlo na vec, vytiahol akýsi pofidérny fén avykúzlil sním čosi, čo by som len sobrovskou dávkou predstavivosti nazvala vánkom. Mierne mi rozfúkal ofinu, ato bolo všetko – rozviate vlasy sa nekonali. Iný fotograf si vyhradil právo výberu oblečenia. Keď potom vytiahol kôpku nechutne špinavej aošumelej spodnej bielizne, rozhodne som nesúhlasila.


  Bola to dobrá škola života apo niekoľkých mesiacoch vustavičnom zhone prišli aj prvé platené ponuky – pózovanie na pohovke pre katalógy snábytkom, predaj vychyteného tovaru cez telefón, pózovanie pre chlapčenské časopisy.


  „Nahota nie je čosi, za čo by som sa mala hanbiť,“ povzbudzovala som samu seba, naťahujúc si módnu spodnú bielizeň od Maxima. Sexy pózy avábivé pohľady do objektívu vo mne nevyvolávali pocit zneužitia či manipulácie. „Som mladá, pekná, zarábam si na živobytie, je na tom niečo zlé?“


  Niekedy to bolo dokonca izábavné. Fotografi sa zvyčajne snažili demonštrovať, akú pózu odo mňa očakávajú. Mala som čo robiť, aby som zadržala smiech pri pohľade na ich prevísajúce, starostlivo pestované pivné brušká.


  Môj priateľ Steve, ktorého vtom čase už zamestnával jeho otec, nemal žiadne problémy sprácou, ktorú som robila. Moje okúzľujúce zábery vňom nevyvolávali pocit ohrozenia. Vedela som, že rodičia sú celkom iní. Staromódni akonzervatívni. Nepáčilo by sa im, že sa ich dcéra takto vytŕča pred svetom. Určite by ich to rozrušilo, ato som nechcela. Rozhodla som sa, podobne ako pred spomínanou plastikou, že nebudem riskovať ich sklamanie anechala som si to pre seba.


  Uplynulo zopár mesiacov amoja kariéra vmodelingu naberala na obrátkach. Všetko nebolo až také skvelé, ako som čakala, ale celkom sa mi to páčilo. Ani jeden deň nebol ako ten predchádzajúci. Vháňalo mi to vietor do plachiet acvakanie fotoaparátu vo mne inaďalej vyvolávalo pocit šťastia. Rovnako ako kedysi, keď som bola malá.


  


  Aj keď som si to vtom čase vôbec neuvedomovala, svet, vktorom som žila, ma vťahoval do seba ako krútňava. Prestala som sa zaujímať orodičov, čoraz viac času som trávila so svojimi novými okúzľujúcimi priateľmi. Príliš naivná, aby som niečo pobadala, príliš opantaná lákavou vidinou úspechu.


  Niekedy uprostred roka 2006 som získala prácu moderátorky vsatelitnej šou Your Night on TV/Vaša noc vtelke.


  „Hurá! Dokázala som to. Toto je môj veľký deň!“ esemeskovala som všetkým známym, aby som sa pochválila.


  Your Night on TV/Vaša noc vtelke bol nízkorozpočtový program, vysielaný neskoro vnoci. Nakrúcal sa vnočných kluboch vokolí Southamptonu, kde ste mohli stretnúť prevažne opitých študentov, ktorí si prilepšovali opatrovaním detí. Mojou úlohou bolo pozvať niektorého znich do provizórnej búdky shonosným názvom Chatrč lásky atam sním urobiť interview na tému Sex na jednu noc. Nebolo to ľahké. Poriadne sa opiť, alebo si schuti zanadávať, bolo jediné, čo ich zaujímalo. Napriek všetkému som milovala každučkú sekundu toho neskutočného chaosu.


  „Som vtelke!“ jasala som vtichosti, predierajúc sa spoteným davom vtú prvú noc vnočnom klube.


  „Tak čo, všimli ste si už niekoho, kto by tu stál za to?“ spýtala som sa srozšafným úsmevom do kamery.


  „Tvoju mamičku!“ vykríkol ktosi azvyšok davu ho odmenil rehotom asúhlasným pokrikom.


  Stalo sa mi, že nádejný kandidát sa doslova uprostred vety sklátil zpohovky. Mala som čo robiť, aby som si zachovala dekórum.


  „Ste naozaj prirodzená, Katie,“ pochválil ma producent. Blčala som od pýchy. Práca moderátorky ma oslovila. Páčila sa mi oveľa viac ako práca modelky. Človek si musel dávať pozor na to, čo hovorí. Často improvizovať, nielen sa vyškierať do kamery, hýbať srozumom. Povedala som si, že sa vypracujem na skvelú televíznu moderátorku. Stoj čo stoj.


  Jeseň 2006 ma zastihla sdvoma kuframi aso srdcom naplneným nádejou. Sťahovali sme sa do Londýna. Steve aja.


  


  


  2. Kapitola


  


  Sláva


  


  


  Vedela som, že Londýn bude tvrdým orieškom. Nebola som však žiadna padavka. Keď som sa vybalila vnašom malinkom jednoizbovom byte na predmestí Hendon vsevernej časti Londýna, zalial ma príval optimizmu.


  „Stačí sa naďalej snažiť, nepoľavovať anapokon mi všetko určite vyjde,“ hovorila som si.


  Už oniekoľko týždňov som dostala ponuku moderovať televíznu zoznamovaciu šou The Lounge/Salón. Išlo osprostredkovanie kontaktu medzi osamelými ľuďmi, ktorí mali svoju túžbu po blízkej duši vyjadriť esemeskou. Bolo na mne, aby ich bolo čím viac avprípade, že sa odvážia izavolať, vymámiť odnich aj nejakú radu týkajúcu sa partnerských vzťahov. Hoci to ešte stále nebola moja vysnívaná práca, predsa len, bol to krok tým správnym smerom.


  Krátko po mojom debute prišli iprvé darčeky od obdivovateľov zradov divákov. „Pre teba, Katie,“ podávala mi jedného dňa súsmevom naša asistentka niekoľko balíčkov. Čokoláda, plyšové medvedíky, mejkap od Avonu. Dokonca ijedno balenie ovsenej kaše So Simple/Také jednoduché.


  „To je zas čo?“ zachichotala som sa. „Podľa niekoho by som sa asi mala trocha prikŕmiť.“


  Animoja schránka nezívala prázdnotou. Práve naopak, bola stále plnšia. Muži, predovšetkým vstrednom veku, mi posielali svoje fotografie avypisovali, ako veľmi sa im páčim. Ktomu parfum, oakom som vživote nepočula, alebo kompilácia CD shudbou zo sedemdesiatych rokov, oktorej som nič nevedela. Objavili sa aj podivíni. Jeden sa zaujímal oveľkosť mojej obuvi, iný obľuboval sex sbalónmi. Sniečím takým som sa dovtedy ešte nikdy nestretla. Pripadalo mi to čudné, ale itak, bola to pošta od mojich fanúšikov. Znamenie, že som na správnej ceste!


  


  Pri moderovaní zoznamovacej šou som sa striedala sďalšími moderátormi, vďaka čomu som mohla inaďalej pracovať ako modelka.


  „Každá príležitosť, dobrá príležitosť,“ opakovala som si dookola, pretože vporovnaní stým, na čo som bola zvyknutá, bol život vLondýne drahý. Keď so mnou uzavrela zmluvu prestížna agentúra International Model Management, skákala som od radosti. Mala som postarané oďalšiu prácu – komerčný modeling, promo akcie, fotenie pre chlapčenské časopisy.


  Január 2007 ma zastihol pri fotografovaní pre FHM. Udiveným turistom sa pred budovou parlamentu naskytol nie každodenný pohľad. Pózovala tam skupina siedmich sporo odetých dievčat splagátmi ovláde atriasli sa od zimy. Mali na sebe len biele bikiny. Bola som jednou znich.


  „Bože, to je nuda. Navyše som zmrznutá na cencúľ,“ prihovorila som sa jednej zdievčat.


  „Aj ja,“ reagovala. „Ale nič výnimočné, však?“


  Mala pravdu – práca modelky je drina, žiadna prechádzka ružovou záhradou. Treba ju brať so všetkým dobrým aj zlým akráčať ďalej. Napriek odmietnutiu, uštipačnosti ažiarlivosti dievčat, ktoré sa do vás pustia, len aby sa cítili lepšie. Musíte si vypočuť, že nie ste tá pravá tvár, ale ito, že nie ste dosť štíhla.


  Bola som odhodlaná nedať neúspechu žiadnu šancu. Znamenalo to len jedno, ešte viac času aúsilia venovať svojmu zovňajšku. Aby som si udržala superštíhlu postavu, čokoláda azemiakové lupienky nemali šancu dostať sa do žiadnej zmojich skriniek. Dala som si predĺžiť vlasy aurobiť umelé nechty. Svojej pokožke som dožičila všetko, čo ju mohlo urobiť ešte krajšou.


  „Nemajú na mňa. Som silnejšia!“ povzbudzovala som sa.


  Pri práci som si našla veľa nových priateľov. Chodievali sme spolu do barov, popíjali kokteily apopritom frflali, klebetili achichúňali sa. Počas reklamnej kampane na švédske koláče som stretla milého chlapíka, veľmi snaživého filmového tvorcu. Volal sa Pete. Obaja vtradičnom švédskom odeve, uťahovali sme si jeden zdruhého, ako hlúpo vtom vyzeráme. Pete mi pomohol aj sprezentáciou pre televízne spoločnosti, adokonca mi ponúkol rolu vkrátkom programe Smoke Swap/Cigarety na striedačku, ktorý nakrúcal pre satelitný kanál Current TV.


  „Na desať dní prestaneš fajčiť aja to všetko nakrútim,“ vysvetľoval mi Pete. „Budeme si viesť video denník. Navštívime kliniku, kde sa podrobíš lekárskym vyšetreniam, aprizveme si aj zopár odborníkov, aby sa vyjadrili ktéme. Bude to skvelé!“


  Bolo, ikeď odriekať si Marlboro Lights mi spôsobovalo neskutočné muky.


  „Potrebujem nikotín,“ žobronila som už na tretí deň aaspoň poriadne hlbokými nádychmi som sa snažila vyvolať ilúziu pôžitku, ktorému sa mohli schuti oddávať všetci tí, čo ma scigaretou vruke míňali na ulici. Vedela som, že nie je dobré fajčiť, ale mala som len čosi po dvadsiatke aozábavu som sa starala oveľa viac ako ozdravie. Netrápilo ma, čo bude onejakých dvadsať rokov.


  Neustále vjednom kole, zabúdala som na rodičov. Nenašla som si čas navštíviť ich, akeď mi zavolali, bola som maximálne stručná abez záujmu: „Musím končiť, mami, už utekám, mám konkurz.“


  So Stevom to bolo podobné. Mal pevný pracovný čas, zatiaľ čo ja som nikdy nevedela, kedy akde budem. Každý znás už žil vúplne inom svete. Postupne sme sa jeden druhému odcudzili avpolovici roka 2007 sme sa definitívne rozišli. Presťahovala som sa do šesťizbového domu na Golders Green vsevernej časti Londýna. Išlo otyp spoločného bývania, kde som doplnila plejádu tanečníkov, modeliek ainých ľudí zTV. Na oslavu môjho príchodu sme otvorili fľašu bieleho vína. Nepochybovala som, že sa mi tam bude páčiť.


  


  Nové ubytovanie avšetci ľudia, sktorými som sa zoznámila pri fotografovaní, ma čoraz viac posúvali do útrob mlynčeka slávy. Akoby som sa ocitla vakejsi bubline – neexistovalo nič, len moja práca modelky avšetko, čo stým súviselo. Načisto som zabudla na nejaký garážový predaj pre charitu ahoci som naďalej dávala žobrákom na ulici peniaze, vskutočnosti som na ľudí vnúdzi už nemyslela. Viezla som sa na kolotoči kastingov, rôznych prezentácií, otvárania nových nočných klubov. Začala som strácať zmysel pre to, čo je podstatné.


  Aj moderovanie pre mňa postupne strácalo svoju dráždivú príchuť. Moji obdivovatelia sa inaďalej snažili zviditeľniť zasielaním svojich fotografií asem-tam inejakých darčekov. Objavil sa medzi nimi dokonca aj snubný prsteň araz ma ktosi spoznal ivpube: „Nebudeš ty náhodou to dievča ztelky?“ Šťastná prešťastná som prikývla. Apredsa, chcela som dokázať čosi viac. Napokon som to tam zabalila.


  Nasledovala šnúra nekonečných mailov, telefonátov, kastingov. Shúževnatosťou dogy som sa hnala za lepšou prácou. Dokonca som začala pracovať aj ako komparzistka. Najprv vrozjarenej atmosfére komédie Rickyho Gervaisa.


  „Nie sme komparzisti,“ uviedla ma na správnu mieru povýšeneckým hlasom istá žena, „sme oporou umelcov.“


  Objavila som sa aj vtituloch Hotel Babylon, EastEnders, Ashes to Ashes. Naplno som si vychutnávala atmosféru blízkosti takých známych tvárí, akou bol iKeeley Hawes, avôbec mi nevadilo, že som bola len súčasťou rozmazanej machule vpozadí.


  „Čoskoro príde imôj deň,“ opakovala som si bez prestania. „Budem to ja, na koho zamieri kamera.“


  V satelitnej šou Fit and Fearless/Zdatné anebojácne som sa spolu sďalšími tromi modelkami zhostila úlohy očarujúcej krotiteľky duchov. Vluxusnom Winnebagu sme prebrázdili celé Anglicko, aby sme záhadychtivým divákom priblížili paranormálne javy.


  Raz, nakrúcali sme vo Walese, vhrade, kde údajne strašilo, sme sa pod rúškom tmy avspoločnosti filmového štábu vkradli dovnútra, vnádeji, že budeme svedkami niečoho nezvyčajného.


  „Také nezmysly,“ šomrala som skepticky, potkýnajúc sa tunelom. Povrávalo sa, že práve vňom strašili duchovia detí, ktoré tam pred mnohými storočiami umreli za nevyjasnených okolností. Avtedy sa to stalo. Náhle ma zaplavila obrovská vlna neskutočného smútku. Bol doslova hmatateľný. Stačilo len natiahnuť ruku aurčite by som sa ho dotkla. Sama dodnes neviem, čo to bolo. Nevideli sme žiadne strašidlá, ale ten prečudesný pocit ma dlho neopúšťal.


  Po dvoch dieloch boli Fit and Fearless/Zdatné anebojácne minulosťou aznova sa zopakovalo, čo som už veľmi dobre poznala. Naháňačka za prácou. Pózovanie vspodnej bielizni, moderovanie pre satelitný kanál Smart Live Casino/Kasíno naživo, vychytávanie dokumentárnych perličiek pre produkčné spoločnosti. Neustále vstrehu, vždy pripravená pustiť sa do boja onovú pracovnú príležitosť. Hádam po prvýkrát vživote som spoznala, čo sú to obavy.


  Čo odmietnutie, to ostrá delostrelecká paľba, pod ktorou sa krčilo moje riadne vystrašené ego: „Nie som vtom, čo robím, dosť dobrá? Mám vôbec talent? Nie som dosť pekná?“ Stačilo nazrieť do hocakého časopisu – samá reklama, inzeráty, články omóde aokráse. Amodelky, ktoré som poznala.


  „To pracujú všetci okrem mňa?“ zožierala som sa.


  Sužovaná obavami, obklopená krásnymi ľuďmi, ešte viac som sa upriamila na svoj zovňajšok acelé hodiny týrala svoje telo vposilňovni. Napriek tomu moje svaly neboli dosť pevné amoje brucho dosť ploché. Predtým som jednoducho prijala, že som atraktívna abola som za to vďačná. Teraz, keď sa moje sebavedomie potácalo vneistote, stala som sa doslova posadnutou svojím výzorom. Vyhodila sa mi vyrážka? Ani za svet by ma nikto nedostal zdomu. Nepozdával sa mi môj účes? Celý deň so mnou nebola žiadna reč. Čím viac som sa do toho zapletala, tým viac sa rozplývala moja sebaistota. Zaujatá sama sebou, oslepená prísľubom žiarivých svetiel, lesku aslávy, vôbec som si to neuvedomovala.


  Štyrikrát do týždňa sa zopakovalo to isté. Nalakovať si nechty, upraviť vlasy. Ktomu umelé mihalnice aznačkové oblečenie špičkovej kvality. Bez vodky so sódou by to nebolo ono. Tak nejako vyzerala naša príprava, keď som sa so svojimi spolubývajúcimi chystala do niektorého zvychytených nočných klubov. Chinawhite, Movida, Pangaea… Cez modelingovú agentúru sme sa dostali na zoznamy ich hostí. Ktorému majiteľovi by sa nepáčilo mať vo svojom klube krásne dievčatá, ktoré rozžiaria jeho atmosféru? Taký klub je rajom pre človeka, ktorý sa rád predvádza, miestom, kde si ho môžu všimnúť auzavrieť sním zmluvu. Nechodí sa tam pre zábavu. Moja spolubývajúca Tania ma raz vnočnom klube Chinawhite upozornila na futbalistov Chelsea.


  „Pozri, Frank Lampard aAshley Cole.“


  „Vidím,“ pokrčila som plecami adala jednoznačne najavo svoj nezáujem. Oslávnych chlapíkov adievčatá, ktoré by si to snimi rady skúsili, vtýchto kluboch nikdy nebola núdza. Sama som si však zvolila inú cestu. Nie milostné pletky, ale tvrdá práca atalent ma mali doviesť až na vrchol úspechu.


  


  Zavalená prácou, nemala som veľa času na romantiku. Zčasu na čas nejaké rande, ale kariéra bola stále na prvom mieste. Nemala som vúmysle skoro sa usadiť. Ktoré dievča však netúži po láske?


  Nemohla som sa sťažovať na nedostatok záujmu zo strany mužov. Vyzeralo to, že len čo sa niekde ukážem, hneď sa musí objaviť chlapík, ktorý čakal iba na to, aby sa mohol so mnou pustiť do reči. Muži ma na ulici zastavovali sotázkou, či snimi nepôjdem na rande, uznanlivo za mnou pohvizdovali. V bare sa mi pokúšali zaplatiť drink. Fotografi mi posielali kvety, kadejakí chlapíci sa pokúšali vymámiť od mojich známych moje telefónne číslo. Šťastlivci, ktorým som nedala košom, ma obyčajne uniesli do štýlových japonských reštaurácií na Mayfair alebo do luxusných vínnych barov vo West Ende. Takmer vždy išlo otú istú krvnú skupinu. Výreční aslizkí jedinci, ktorí potrebovali priateľku len ako trofej, sktorou by sa mohli predvádzať pred svojimi známymi, sladkú barbie po svojom boku.


  Raz mi kamarátka dohodila schôdzku sdeveloperom, ktorý podnikal snehnuteľnosťami pre majetnejšie vrstvy. Nástojil, aby sme sa stretli vjeho aute, nie vbare, ako bolo zvykom. Pripadalo mi to dosť nezvyčajné, ale len dovtedy, kým som nestála pred jeho žiarivočerveným ferrari. Chcel na mňa urobiť dojem. To najhoršie však ešte len malo prísť. Popíjali sme šampanské, mimochodom, zase podľa jeho výberu, aon mi rozprával, ako mu stavbári strašne skomplikovali život, keď na stavenisku objavili ľudské pozostatky.


  Bol to šokujúci príbeh. Pociťovala som ľútosť nad človekom, ktorý našiel svoj koniec na takom opustenom mieste. Oveľa viac ma však šokoval môj spoločník, keď povedal:


  „To nemal kde zomrieť?! Teraz sa musím otravovať skadejakými papiermi acelý harmonogram je vťahu.“


  Neveriacky som na neho zízala. „Ako len môže byť taký sebecký aarogantný?!“


  Čím viac schôdzok som mala za sebou, tým väčší zmätok sa ma zmocňoval. „Čo ak si nikdy nenájdem muža podľa svojich predstáv? Úprimného človeka, ktorý by ma mal rád kvôli tomu, aká som, nie kvôli tomu, ako vyzerám.“


  Vľuďoch som vyvolávala dojem, že dostávam vždy len to najlepšie. Vskutočnosti som však priťahovala nesprávnych mužov. Môj Rómeo bol vnedohľadne. Vmojom svete totiž nebolo miesta pre skvelých mužov.


  Ak som so svojimi spolubývajúcimi náhodou nikam nešla, čo bolo naozaj vzácne, celé hodiny sme sa neodlepili od svojich laptopov avšetci do jedného sme surfovali po internete. Naháňali sme pracovné ponuky azabúdali na čas pri obrázkoch akomentároch na Facebooku ainých sociálnych sieťach. Nebezpečenstvo sa rado nahodí do rafinovanej nevinnosti avmojej naivite mi nikdy nedošlo, že ňou môže byť icelkom banálna vec, akou je prijatie požiadavky úplne neznámeho človeka, zaradiť ho do zoznamu svojich priateľov na internete. Držala som sa pravidla ignorovať všetky požiadavky od čisto náhodných záujemcov, ale pokiaľ som videla prepojenie na moju prácu alebo známych, nemala som stým problém.


  Raz večer, niekedy koncom roka 2007, som naďabila na inzerát, vktorom hľadali moderátorov pre nový satelitný kanál Jewellery Channel/Skvosty. Mailom som poslala svoj životopis auž oniekoľko dní nato som cestovala do Birminghamu na pohovor.


  Deň po pohovore, už zas vLondýne, som sa celá skormútená ponevierala po obchodoch vIslingtone. Očami som hltala šaty, na ktoré som rozhodne nemala. Na pohovore som bola nervózna, nepochybovala som, že som pohorela.


  Zazvonil mi mobil. Volala Sarah, majiteľka produkčnej spoločnosti.


  „Radi ťa privítame na palube, Katie,“ povedala.


  Zvýskla som od radosti arovno na ulici predviedla svoj malý tanec víťazstva. Samozrejme, že som sa aj patrične odmenila. Vmojom šatníku pribudlo nové sako ašaty.


  Nová práca ma teda zaviedla do Birminghamu, kde som mala stráviť štyri dni vtýždni. Nerobila som si ztoho ťažkú hlavu. Sprísľubom netušeného dobrodružstva, zbalila som sa vo veľkom očakávaní toho, čo malo prísť.


  Do spustenia programu zostávalo niekoľko mesiacov. Siedmi potenciálni moderátori mali tento čas vyplniť prípravou, ktorá spočívala vspoločnom tréningu, skúšaní azbieraní informácií. Pri tom všetkom apri fľaši vína sme sa navzájom spoznávali. Súčasťou prípravy bola aj návšteva Bangkoku, kde sme mohli na vlastné oči vidieť, ako sa šperky vyrábajú.


  Kráčali sme uzučkými ulicami olemovanými stánkami pouličných predavačov smnožstvom klokotajúcich hrncov. Vystupovala znich mysteriózna vôňa miestnych špecialít. Bola som šťastná.


  „Ahoj, krásavica,“ usmial sa na mňa neznámy muž.


  Vďačne som opätovala jeho úsmev.


  


  Domov som sa vrátila vpredvianočnom čase aako zvyčajne, zamierila krodičom. Nevidela som ich už celú večnosť aaž na vzácne prípady, keď bola umňa Suzy, som nemala čas myslieť na rodinu. Zhltol mi ho môj nový ligotavý život.


  Ani som sa doma poriadne nezohriala, už som mala nutkanie odísť. Rodičia to len zhoršili. Ich reč sa krútila najmä okolo pokút za parkovanie. Ľahkovážne som sa knim dopracovala, ešte ľahkovážnejšie ich nezaplatila.


  „Katie, vpriebehu jediného mesiaca ti prišli až tri! Je to spolu tristo libier!“


  Prevrátila som oči. Mama si len vzdychla:


  „Mala by si byť zodpovednejšia.“


  Po niekoľkých dňoch som mala rečí opokutách aozodpovednosti už plné zuby. Schmatla som tašku avykríkla:


  „Nechajte ma na pokoji! Vraciam sa do Londýna.“


  Vduchu som sa ľutovala. „Čo oni vedia otom, aký hektický je môj život?! Pokuty za parkovanie! Mám ja čas myslieť na také banálnosti?! Vôbec ma nechápu…“


  


  Spríchodom roka 2008 som vypustila škriepku úplne zhlavy apovedala si: „Toto bude môj rok.“


  Nezačal sa však najlepšie. Zavolala mi Sarah aoznámila, že ich spoločnosť sa zaplietla do nejakého právneho sporu, apreto nebudú môcť spustiť šou. Lákavý prísľub finančného toku na najbližších dvanásť mesiacov, lebo približne toľko malo trvať moje moderovanie pre kanál Jewellery Channel/Skvosty, sa rozplynul.


  Cítila som sa ako zbitý pes, ale nebezpečne nízka hladina môjho bankového účtu mi nedovolila len tak sedieť so založenými rukami asťažovať sa na nepriazeň osudu. Aby som neklesala na duchu, každé ráno som si opakovala, že môj deň musí prísť ado plechovky od vlasového spreja spolu sChristinou Milian spievala Som tá, ktorá verí.


  Anaozaj prišli ďalšie ponuky. Moderovať interaktívnu televíznu šou Fame TV/TV slávy, do ktorej diváci posielali svoje video-klipy vštýle YouTube apracovať ako dievča vringu počas zápasov zmiešaných bojových umení vrámci Cage Rage Mixed Martial Arts/Besnenie vklietke bojových umení. Vpodstate som sa mala len prechádzať okolo ringu medzi jednotlivými kolami. Samozrejme, že vpriliehavých aveľmi sporých šortkách avskrátenom tope. Ale na druhej strane, veľa sme cestovali, bývali vkvalitných hoteloch adokonca sme sa objavili ivo Wembley aréne. Ľudia boli milí aaspoň som si trocha prilepšila.


  Aby som si nejako vyplnila čas, rozhodla som sa ešte viac sprísniť svoj fitnes režim. Pod dohľadom profesionálneho trénera som sa dala na vzpieranie aboxovanie. Spribúdajúcou svalovou hmotou vzrastal aj môj pocit osobného bezpečia. Nikdy som sama nevkročila do žiadnej tmavej uličky ataxíky bez licencie pre mňa jednoducho neexistovali, ale vLondýne opatrnosti nikdy nie je dosť.


  „Ak ma niekedy prepadnú, budem schopná sa ubrániť,“ prihovárala som sa boxerskému vrecu aaby bolo jasné, že nehovorím len tak do vetra, svoje slová som hneď aj potvrdila tvrdými údermi. Úprimne som tomu verila.


  


  


  Koniec ukážky

